discapacidademotora.blogspot.com: BENEFICIOS DA LECTURA PARA NENOS\nA lectura achega grandes beneficios ás persoas independentemente da súa idade, pero en especial aos nenos. Por este motivo é importante que os pequenos accedan ao máxico mundo dos libros, que estimulará a súa imaxinación, ampliará os seus coñecementos e a comprensión do mundo que lles rodea.\nEstes son os principais beneficios da lectura para os nenos:\nMellora a súa capacidade de comunicación. A lectura, favorece a súa capacidade de expresión, xa que aprenden a explicar con maior exactitude o que pensan e senten.\nEnriquece a linguaxe e a escritura. Ler, mellora o manexo das normas gramaticais e ortográficas e permítelles engadir novas palabras ao seu vocabulario.\nAumenta a capacidade de memorización, o que favorece a aprendizaxe e mellora o rendemento escolar.\nDesenvolve a imaxinación e a creatividade. A través dos libros os nenos empezan a construír a súa propia representación, creando unha realidade na súa mente.\nMellora a súa axilidade mental. Axúdalles a situarse nun contexto e aprender a describir e interpretar diferentes situacións.\nTransmite valores e proporciona estándares de comportamento. Os libros infantís deben ser entretidos e divertidos, pero tamén transmitir unha boa mensaxe. A través dos heroes das súas historias, os nenos aprenden valores dunha forma amena.\nDesenvolve a súa capacidade de razoamento. A lectura axuda aos nenos para comprender conceptos básicos, aplicar a lóxica en varios escenarios, recoñecer a causa e o efecto e utilizar o sentido común.\nIncrementa a súa capacidade de concentración. Aínda que cando son moi pequenos poden distraerse facilmente, co tempo aprenden a manter a atención durante a lectura, mellorando así a súa autodisciplina.\nPara que o neno descubra o pracer da lectura, é importante atopar un bo libro que consiga atraparlle. Con tal de conseguilo, débense elixir lecturas indicadas para a súa idade e que respondan os seus gustos.\nPublicado por Mª Teresa Rivas en 7:21\nEtiquetas: familia, lectoescritura, orientaciones


O PP subliña que o Paseo de Bouzas “sempre foi responsabilidade do Concello” e lamenta o seu “estado deplorable tras 12 anos de Caballero” | Noticias de Vigo\nO PP subliña que o Paseo de Bouzas “sempre foi responsabilidade do Concello” e lamenta o seu “estado deplorable tras 12 anos de Caballero”\nO concelleiro Miguel Fidalgo urxe ao rexedor para “deixar de buscar escusas e “arranxar inmediatamente” este paseo: “O seu mantemento é tan municipal que ata figura no prego da concesión de Parques e Xardíns”\nPublicado por Noticias Vigo o día 07/01/2019 na sección de Galicia,Partido Popular,Política,Vigo\nO concelleiro popular Miguel Fidalgo subliñou hoxe que o mantemento e conservación do paseo de Bouzas “sempre foi responsabilidade do Concello, igual que o das Avenidas”, e lamentou o “estado deplorable no que se atopa tras 12 anos de Caballero”. “Aquí temos un señor que leva 12 anos gobernando, e que en todo este tempo non fixo nada por mellorar o paseo, a pesar de que a súa continua deterioración deixouno esnaquizado”, profunda.\nNeste marco, o edil popular ha urxido ao rexedor para “deixar de buscar escusas” e “arranxar inmediatamente o paso de Bouzas”. Unha infraestrutura que, como detalla, “é tan municipal que ata figura o seu mantemento no prego da concesionaria de Parques e Xardíns”.\n“Este é un exemplo máis de que o alcalde sabe desde sempre que o estado do paseo é a súa responsabilidade, e que preferiu buscar o conflito para propoñer solucións”, proseguiu o popular, quen destaca que, durante todos estes anos “Caballero estivo buscando responsables para evitar facer algo”: “Primeiro era o Porto, agora é Costas, pero a realidade é que o paseo está abandonado”.\nAsí, o concelleiro popular ha confiado en que o novo anuncio non sexa unha “mera cortina de fume, unha manobra de distracción que garante titulares, pero non resolve os problemas da xente”.\n“Desde o Partido Popular queremos que se arranxe, e así o solicitamos sempre”, continuou Miguel Fidalgo, quen lembrou que, durante toda esta lexislatura, o seu grupo propuxo emendas ao orzamento municipal para acometer unha actuación “imprescindible para os miles de vigueses que pasean a diario por un dos nosos paseos máis importantes”: “A todas dixéronnos que non”.\nNeste sentido, o edil popular ha lamentado que “o acalde só se acorda de Bouzas cando hai festas”, en referencia ao “anuncio en falso ou falso anuncio” realizado por Caballero antes das festas da Vila, cando, fai xa máis de 6 meses, “prometeu publicamente que o ía a arranxar xa”.\n“Pasou máis de medio ano desde aquel titular, e outra lexislatura máis, e non fixeron nada para poñer remedio a unha situación que puxo en perigo a integridade dos vigueses que pasean por aquí”, criticou Fidalgo, quen concluíu sinalando, ante o novo anuncio, que “o lóxico, se era de Costas, é que o goberno central cedésenolo en perfecto estado”.\nEl PP lamenta el “estado deplorable” en el que se…\nFeijóo reivindica a resposta dada pola democracia a…\nO Coruxo sempre foi por diante\nElena Muñoz urxe a Caballero a “conceder xa” a…\nMuñoz exige a Caballero una actuación urgente para…\nUPYD Galicia ve deplorable que BNG, EU y ANOVA…


"Corpo, natureza e conciencia", de Alberto Pena, no centro cultural "Marcos Valcárcel" - Deputación Provincial de Ourense\n"Corpo, natureza e conciencia", de Alberto Pena, no centro cultural "Marcos Valcárcel"\nA exposición, que será inaugurada hoxe ás 20.00 horas, poderá visitarse ata o día 17 de febreiro.\nOurense, 10 de xaneiro de 2019.- O centro cultural "Marcos Valcárcel" da Deputación de Ourense comeza este novo ano coa mostra "Corpo, natureza e conciencia", na que o artista Alberto Pena, traslada aos lenzos a súa paisaxe interna, cunha exposición distribuída polas instalacións do hall e da sala cero deste espazo cultural. A presentación da exposición tivo lugar hoxe no centro cultural, acto no que participou o vicepresidente da Deputación de Ourense, Rosendo Fernández; o director do centro cultural, Francisco González; e o propio artista.\nO vicepresidente da Deputación de Ourense destacou o papel que exerce o centro cultural "como canle de difusión cultural desde Ourense para o mundo, con traballos de novos creadores e de artistas consagrados, e que neste caso, ofrece aos visitantes, a oportunidade de ver unha exposición centrada na triloxía "corpo, natureza e conciencia", onde o artista mostra as dualidades que están presentes no mundo como a vida e a morte, a orde e caos, con imaxes que teñen a capacidade de superar esas contradicións".\nA mostra mantén o formato da súa antecesora, a exposición inaugurada na 23ª edición do OUFF con retratos de actores e actrices, ocupando non só a sala cero do centro, senón tamén o hall, "para que as persoas que nos visiten se atopen na entrada con diferentes proxectos artísticos cada vez que veñan", explicou o director do centro cultural, quen salientou da mostra que son obras "vencelladas á natureza, ao ser humano e ao seu corpo, nas que Alberto Pena emprega técnicas moi contemporáneas".\nNeste mesmo sentido, o artista explicou que o proceso de creación comeza na "paisaxe que me rodea, busco natureza como un recolector, lévoa ao estudo e convértoa en símbolos, a través dun proceso tan antigo como é a técnica da impronta, a cal emprego con técnicas tan contemporáneas como o uso de spray". A nivel conceptual esta mostra trata de integrar o organismo coa natureza, é dicir, "trasladar aos lenzos a miña paisaxe interna", sinalou Alberto Pena. Así mesmo, o artista dixo que nesta mostra, os visitantes atoparanse con obras nas que "creo imaxes reparadoras, que asocio coa psicoloxía humanista, coa psicoterapia, porque a idea é que a creación artística significa traballo interior, como unha transformación vital, polo que os cadros mostran o meu crecemento persoal tamén". Por último, nas obras tamén están presentes as polaridades, "hai como dúas cousas confrontadas, pero a imaxe ten a capacidade de integrar historias que están confrontadas e superar contradicións", explicou Alberto Pena.\n"Corpo, natureza e conciencia", que se inaugurará hoxe ás 20.00 horas, poderá visitarse ata o día 17 de febreiro.


Título: Mapa de estradas lendario de Islandia\nTitulo orixinal: Þjóðsögur við Þjóðveginn\nAutor: Jón R. Hjálmarsson\nTradutor: Moisés Barcia (dende a versión inglesa)\nO catálogo de Rinoceronte editora caracterízase pola súa excelente liña editorial con respecto a escolla das traducións, Mapa de estradas lendario de Islandia de Jón R. Hjálmarsson non é unha excepción. Unha obra inédita en moitísimas linguas, entre elas o castelán, que representa unha máis que interesante lectura.\nPenso que este libro é dos que se len pouco a pouco, unha obra que busca que o lector viaxe con ela ó ritmo de calquera travesía en automóbil. Hjálmarsson tece un mapa de estradas de Islandia onde o importante non son as propias vías senón os percorridos que trazan e as referencias que se agochan nos camiños. É por iso un libro que permite percorrer un viaxe polas lendas e crenzas populares dos islandeses, descoñecidas pola meirande parte do público.\nEsta foi sen dúbida unha lectura moi aproveitable e que seguramente terá unha relectura pola miña parte no futuro. Ideal para todos aqueles que nestas vacacións de semana santa teñan ganas de viaxar sen moverse do sofá.


Positivismo, alegría e cor marcan os debuxos das nenas e nenos da provincia no concurso "O que ves desde a túa xanela" | Noticias Vigo\nCarlos Castro (6 anos), Martina Contreras (11), Manuel Lemos (13) e Adriana Eugenio Rivas (13) gañan o certame da Deputación de Pontevedra nas súas respectivas categorías\nPublicado por Noticias Vigo o día 02/06/2020 na sección de Deputación de Pontevedra\nO concurso de debuxo infantil en liña “O que ves desde a túa xanela“, convocado pola Deputación de Pontevedra nos días do confinamento, xa ten dúas gañadoras e dous gañadores. O xurado do certame –co que a institución animou ás rapazas e rapaces da provincia a debuxar as paisaxes que viron desde as súas fiestras ou balcóns durante o illamento, así como aqueles lugares da provincia aos que lles gustaría volver– elixiu hoxe os traballos vencedores nas tres categorías do concurso. Neste senso, o tribunal destacou a calidade e variedade dos debuxos presentados e que todos “transmitían positivismo, alegría e cor”, feito que fixo moi difícil a elección final, na que se valorou especialmente a orixinalidade e calidade.\nNa primeira categoría, de 3 a 6 anos de idade, o gañador foi Carlos Castro García, de seis anos e do concello de Redondela, pola súa obra “A nosa ría o meu fogar”, na que amosou “a súa creatividade, expresividade e colorido”. O xurado valorou que é un debuxo moi ben executado tendo en conta a súa idade , ao que incorporou diversos elementos característicos das Rías Baixas. Carlos recibirá como premio unha visita guiada polo castelo de Soutomaior e poderá participar no xogo Detectives no Castelo, en compañía da súa familia.\nNa segunda categoría, de 7 a 11 anos, resultou premiada Martina Contreras Lorenzo, de 11 anos e veciña de Vigo, da que o xurado destacou o nivel de detalle do seu debuxo, no que empregou diversas técnicas (acuarelas e outras), o realismo da perspectiva e o nivel de detalle. O seu premio será unha visita guiada polo castelo de Soutomaior coa súa familia.\nE, por último, o excelente nivel dos traballos da terceira categoría (de 12 a 14 anos) motivou que o tribunal decidise como máis xusta a selección de dous premiados, que poderán gozar xunto á súa familia dunha experiencia pola Ruta do Viño Rías Baixas. Trátase de Manuel Lemos Peixoto, de 13 anos e de Nigrán, que reproduciu con realismo o que ve desde a súa fiestra e do que o xurado destacou “o nivel de detalle, con gran calidade de trazo e proporcionalidade da perspectiva”. E Adriana Eugenio Rivas, tamén de 13 anos e do concello de Soutomaior, por un debuxo no que amosou a súa destreza na técnica da acuarela. O tribunal destacou “a beleza dos trazos e o seu realismo”.\nO certame “O que ves desde a túa xanela” deu continuidade ao convocado o pasado ano pola Deputación de Pontevedra, “Descubre a túa provincia”, unha iniciativa que permitiu que as nenas e nenos participantes amosaran a través das súas obras lugares emblemáticos do noso contorno e a súa riqueza turística. A novidade foi, ademais da temática, que este ano a participación foi en liña, debido á situación derivada da COVID-19.


Concello e Deputación abren en Coia o primeiro quilómetro e medio do novo carril bici | Noticias Vigo\nEste xoves se inaugura o primeiro tramo, ao longo de toda a Avenida de Castelao, desde a Praza de América ata Tomás Paredes. O alcalde avanzou que dentro de algo máis dun mes e medio estará dispoñible o carril entre a Praza de Independencia e a Gran Vía, para abrir “tres ou catro semanas despois” o tramo de Venezuela e Pizarro ata o cruce dos choróns.\nNa tarde deste xoves ponse en funcionamento o primeiro tramo do carril bici que promoven Concello e Deputación entre Teis e Samil, vía ciclista á que os gobernos dirixidos por Abel Caballero e Carmela Silva adican máis de catro millóns de euros.\nSegundo explicou o alcalde, o carril ten dous metros e medio de ancho, conta con sinalización horizontal e vertical, e estará aberto ao longo da Avenida de Castelao, 1,5 quilómetros entre a Praza de América (integrado na renovada Praza do Emigrante) e o cruce con Tomás Paredes (xunto á reformada zona do volcán de Coia).\nEn algo máis de mes e medio, avanzou Caballero, Concello e Deputación abrirán aos ciclistas un novo tramo de carril bici, o comprendido entre a Praza de Independencia e a Gran Vía; e “tres ou catro semanas despois”, engadiu, Venezuela e Pizarro ata o cruce dos Choróns, para posteriormente continuar na Travesía.\nA vía ciclista “se financia cun convenio entre a Deputación e o Concello”, recordou Caballero, acordo segundo o cal o goberno provincial “paga 3,5 millóns e o Concello uns 900.000 euros”. O alcalde puxo en valor que a obra inclúe ademais humanizacións no entorno polo que transcorre este carril.\nVigo xa ten operativo o carril bici entre Coia e a avenida…\nCarmela Silva e Abel Caballero estrean na avenida de…\nO Concello instala 200 aparcabicis ao longo do novo carril…\nCaballero valora o novo carril bici no Porto de Vigo e…


Loxística Sostible en Mercadona - Mercadona\nMercadona consolida o seu modelo de Loxística sostible tras 25 anos de relación con Logifruit, provedor totaler de loxística e pioneiro en introducir o palé de plástico hixienizable, reutilizable e reciclable, así como a caixa pregable para a distribución alimentaria en España. Grazas á súa aposta pola constante optimización dos recursos, a compañía logrou importantes melloras loxísticas. Un bo exemplo é a conversión de caixas ríxidas en caixas pregables que achegou beneficios en toda a rede de subministración, no espazo ocupado por unha caixa ríxida agora transpórtanse tres pregables. Isto supuxo unha diminución de 96.710 traxectos de camión, menor consumo de combustible e de emisións de CO2 á atmosfera.\nFundada en 1996, Logifruit iniciou nese mesmo ano a súa relación con Mercadona dando servizo aos seus provedores de froitas e verduras. Dende esa data, traballa seguindo as premisas da política de economía circular promovida pola UE (Redución, Reutilización, Reparación e Reciclaxe do envase ao final da súa vida útil), facendo un uso eficiente dos recursos e favorecendo que os materiais permanezan no ciclo produtivo o maior tempo posible.\nO deseño e os materiais utilizados permiten que palés e caixas completen múltiples circuítos, dende o produtor primario ata a tenda. A súa limpeza, fácil reparación e reciclabilidade - son deseños modulares-, converten a Logifruit nun modelo de economía circular. Cada caixa ou palé, tras cada ciclo de uso, volve ao almacén e entra nun proceso automatizado de limpeza e desinfección que garante a seguridade e hixiene. En poucos minutos están listos para ser utilizados de novo.\nEste sistema de traballo eficiente e sostible persegue o pleno aproveitamento das materias primas e alcanzar o residuo cero. Grazas a estes envases reutilizables é posible o aforro de máis de 180.000 toneladas ao ano de materiais dun só uso.\nLogifruit centra a súa actividade no lavado, desinfección, clasificación, almacenamento e alugueiro de envases reutilizables de plástico.\nOs Provedores Totaler de Mercadona tamén desenvolven as súas propias estratexias neste sentido. Nos últimos anos, levaron a cabo máis de 300 medidas cun aforro total de 2.500 toneladas de material de envase, segundo datos do Plan Empresarial de Prevención de Ecoembes.\nAsí, por exemplo, en termos de custos, o modelo de reutilización elimina considerablemente os investimentos realizados na fabricación dun maior número de envases e reduce o custo nas partidas de xestión, control e produción da cadea de subministración ao tempo que permite alcanzar prezos máis competitivos derivados das economías de escala. Pola súa parte, en termos de envase, propíciase a estandarización e refórzase a hixiene incidindo especialmente na Seguridade Alimentaria. Tamén se obteñen vantaxes na manipulación, pois redúcese o espazo nos almacéns grazas a unha mellor xestión do stock, e refórzase a seguridade do proceso de retirada de envases baleiros.\nA colaboración entre Mercadona e Logifruit, ademais, incrementa a seguridade, a eficiencia e a axilidade no transporte da mercancía; optimiza a repartición de rutas; mellora o fluxo de produtos ata o lineal; optimiza o volume de entrega a provedores e reforza a trazabilidade.\nUnha das 13 plataformas sostibles das que dispón Logifruit en España, que suman máis de 200.000 metros cadrados en instalacións con maquinaria de última xeración.\nO sistema funciona tamén grazas á loxística inversa e á denominada Estratexia do Oito, cuxo obxectivo é non transportar “aire”, é dicir, que os camións nunca viaxen baleiros, así son necesarias menos viaxes cun menor impacto no ámbito. A dinámica é áxil e eficaz: os camións levan os envases usados ao bloque, onde se revisan e se reparan cando é necesario, enviando a peza substituída para reciclar. En poucos minutos os envases volven estar listos -limpos, hixienizados e paletizados- para volver ao provedor e de novo ás tendas. É un exemplo claro de economía circular, no que os materiais se manteñen no ciclo produtivo o maior tempo posible.\nSegundo Margarita Muñoz, directora de Responsabilidade Social de Mercadona, “dende hai tempo vimos apostando por un modelo de loxística sostible, que contribúa a reducir o impacto ambiental da nosa actividade. Tras todos estes anos de colaboración con Logifruit na posta en marcha destes envases seguindo os principios da Economía Circular e a eficiencia, cada vez estamos máis convencidos da necesidade de seguir coidando o planeta e de impulsar iniciativas e modelos sostibles como o de Logifruit, que ademais garante a seguridade alimentaria dos envases, a ergonomía e a eficiencia no transporte”.\nEn 2019 Mercadona destinou máis de 40 millóns de euros en protección ao medio ambiente e vai continuar traballando de forma activa introducindo melloras e destinando esforzos para minimizar o impacto da súa actividade. Consciente de que queda moito por mellorar e cos principios da Economía Circular como base, a compañía continúa avanzando na súa brutal transformación e destinará máis 140 millóns de euros ata 2025 para reducir o plástico e xestionar os seus residuos a través da súa Estratexia 6.25.\nPensando na mobilidade sostible do “Xefe” (cliente), a empresa dispón xa de 1.350 prazas de aparcadoiro con puntos de recarga para vehículos eléctricos situadas nos aparcadoiros de máis de 500 tendas. Mercadona comezou a instalar puntos de recarga para vehículos eléctricos en 2017, coa implantación do Novo Modelo de Tenda Eficiente, e prevé seguir aumentando esta cifra ao longo de 2021.


13.560 quilos de aceite recollidos durante 2019 en Carballo para evitar a contaminación de 15 millóns de litros de auga - 21 Noticias\n13.560 quilos de aceite recollidos durante 2019 en Carballo para evitar a contaminación de 15 millóns de litros de auga\nO Concello de Carballo continuará potenciando a recollida selectiva dun residuo tan contaminante mediante a instalación de seis novos colectores\nDende a instalación dos novos colectores de aceite, en agosto do 2018, o Concello de Carballo está a recoller unha media de 1.130 quilos ao mes. O ano pasado, segundo os datos que facilitou o xestor autorizado que presta o servizo, a veciñanza do concello depositou nos colectores específicos un total de 13.560 quilos de aceite de cociña usado, o que permitiu evitar a contaminación de 14.916.000 litros de auga.\nNestes momentos hai 22 puntos de recollida, a maior parte distribuídos polos distintos barrios do casco urbano. Pero a experiencia piloto iniciada en Razo, Pedra do Sal e Berdillo tamén se estende polas parroquias a petición da veciñanza, e nestes momentos tamén hai contedores en Ardaña e Sísamo. Nos vindeiros días está prevista a ampliación do servizo con seis novos colectores.\nUnha das vantaxes deste novo sistema é que os colectores están situados na vía pública, o que permite que poidan ser utilizados os 365 días do ano e as 24 horas do día. A recollida nos novos colectores vai dirixida aos fogares. As familias deben depositar o aceite de cociña usado en botellas de plástico reutilizadas e pechadas.\nPara facilitar o depósito, desde o Concello de Carballo ofreden á veciñanza funís adaptables ás botellas que poden solicitarse, de balde e ata fin de existencias, na Casa do Concello (departamento de Medio Ambiente).


Revista - AGALI\nAsociación Universitaria de Ciencias Sociais e Humanidades Galicia Iberoamérica\nISSN: 2253-9042 (impreso)\nISSN: 2444-2445 (digital)\nDepósito Legal: C-3187-2011 [Presentación] [Normas para a presentación de orixinais] [Comité Científico]\n[Volume I, 2011]; [Volume II, 2012]; [Volume III, 2013]; [Volume IV, 2014]\n[Volume V, 2015]\nO artigos enviaranse ó correo electrónico da revista da Asociación AGALI agaliasociacion@gmail.com en formato M. Word. Os autores deberán indicar por escrito que as súas propostas son orixinais e inéditas, e que non están sendo sometidas nin o serán mentras dure o proceso de avaliación en AGALI Journal. Do mesmo xeito, os autores dos traballos deberán indicar por escrito a súa dispoñibilidade de ceder a AGALI Journal os dereitos de publicación dos seus artigos. Os idiomas para a publicación de orixinais son o galego, castelán, portugués, inglés e francés. Os traballos sometidos a revisión deberán axustarse ás seguintes especificacións técnicas:\nA extensión aconsellable para os artigos sitúase entre as 4.000 e 8.000 palabras, incluindo o título, texto, táboas, figuras, mapas e referencias bibliográficas. As páxinas numeraranse de forma consecutiva, correspondendo a primera ó título, autor(es) do traballo e a súa dirección de contacto, un resumo e as palabras chave, e as seguintes ó texto. As marxes serán todas de 3 centímetros.\nO título estará aliñado á esquerda e con letra Verdana de 18 puntos.\nO resumo deberá ter unha extensión máxima de 200 palabras, sendo necesaria adxuntar a súa traducción ó inglés. Xunto ó resumo débense especificar de 3 a 6 palabras chave en castelán e inglés que amosen unha idea rápida do contido do traballo.\nO autor ou autores colocaranse debaixo do título, aliñado á esquerda, en cursiva e con letra Verdana tamaño 11 puntos. Debaixo do nome colocarase o centro de traballo e o correo electrónico sen cursiva.\nNo texto non se empregarán nin o subliñado nin a negriña e o tipo de letra será Verdana tamaño 11 puntos. A sangría na primeira liña de cada párrafo será de 1 cm, xustificación completa e interliñado múltiple de 1,15 puntos. O espazo entre párrafos será de 0 puntos en espaciado anterior e de 6 puntos de espaciado posterior.\nNotas a pe de páxina. Colocaranse nas páxinas que correspondan sin sangrado, numeradas correlativamente, en letra Verdana tamaño 8 puntos.\nAs táboas, figuras e mapas estarán insertados no texto, numerados correlativamente con cifras arábigas que precederán ó título. Este colocarase na parte superior en letra Verdana con tamaño 11 puntos, aliñado á esquerda e en negriña. A fonte colocarase no borde inferior coas mesmas características tipográficas.\nAs referencias bibliográficas e fontes intercalaranse no texto entre parénteses, co apelido e o ano de publicación (Castells, 2000).\nA bibliografía colocarase ó final da comunicación por orde alfabético seguindo as normas internacionais ISO 690-2.\nUnha vez recibido o artigo, AGALI Journal acusará recibo mediante correo electrónico ó autor ou autores e iniciarase o proceso de revisión. Os traballos, unha vez admitidos polo Comité Científico, serán remitidos a dous avaliadores anónimos. Unha vez recibidas as avaliacións dos dous revisores, o Comité Científico notificará ó autor ou autores a súa aceptación ou rechazo (se os dous revisores así lo reflicten), ou ben a súa proposta de modificación (se un dos revisores así o considera). No caso de producirse unha notable discrepancia entre os dous revisores, o traballo será enviado a un terceiro avaliador. No caso de haber modificacións á proposta orixinal, estas serán enviadas de novo ós revisores para a súa correspondente verificación. O proceso de revisión darase por concluido cando os revisores emitan o veredicto definitivo. O proceso de revisión terá unha duración máxima de catro meses dende a recepción dos orixinais.\nAs revisións serán de natureza cega en ambos sentidos, na medida en que os autores e os revisores non teñan acceso nin coñecemento ás súas identidades mutuas.\n© copyright 2010 AGALIASOCIACION.org.Todos os dereitos reservados. Deseño web Galicia


Praceiros e clientes de As Conchiñas, coa campaña Quere o teu mercado\nPraceiros e clientes de As Conchiñas, coa campaña "Quere o teu mercado"\nParticipantes no Mercado das Conchiñas\nOs usuarios do mercado deixáronse fotografiar cun corazón para formar desta campaña que en Galicia xa conta con catro edicións ás súas costas, e que está promovida a nivel internacional pola World Union of Wholesale Markets.\nPola súa proximidade, facer a compra nos mercados locais é garantía de calidade, bo servizo e atención personalizada. Sábeno ben os clientes de As Conchiñas, que esta fin de semana puideron participar na campaña "Quere o teu mercado".\nOs praceiros mostraron o seu agradecemento aos usuarios do mercado que se deixaron fotografiar cun corazón. Formaron parte así, da campaña que promove a Xunta de Galicia co obxetivo de apoiar, promocionar e visibilizar o papel dos mercados nas cidades, potenciando a compra do produto local.\n"Quere o teu mercado" (Love Your Local Market), con orixe no Reino Unido, está promovido a nivel internacional pola World Union of Wholesale Markets, e en Galicia xa vai pola cuarta edición.\nGalería campaña "Quere o teu mercado"


70 ANIVERSARIO DO CEMITERIO SAN FROILÁN\nMellor monumento funerario de cemiterios de España 2015\nMellor actividades de portas abertas en cemiterios de España 2017\nO Cementerio Municipal de San Froilán\nA cidade de Lugo conta cun Cemiterio municipal emblemático que data do ano 1948 aproximadamente, fiel depositario da memoria histórica da cidade.\nCon independencia da súa singularidade e beleza harmoniosa, conta cunha interesante bagaxe de construccións funerarias que foron trasladadas desde o antigo cemiterio municipal da cidade, situado na avenida de Ramón Ferreiro, o cal lle confire o seu valor artístico e histórico.\nActualmente o Cemiterio adquiriu unha grande sona tanto polas actividades que se foron realizando no recinto dentro da programación anual, orientadas á súa consideración como un lugar de repouso, de paz e de reencontro persoal, como pola súa proxección europea, ao estar integrado na Ruta de Cemiterios Históricos Europeos.\nO mércores 20, nenos e nenas de Malala Teatro e da Escola Palimoco de Teatro interpretarán Don Juanín. O ciclo de visitas “E logo ti... Quen vés sendo?” continúa este domingo ás 19 horasMáis\nLer máis acerca de Continúan as actividades no Cemiterio Municipal pola festividade de Santos “para mostrar a súa cara máis cálida e emocional”\nA Concelleira de Participación e Servizos para a Veciñanza, Cristina López, xunto con Pomba Luxilde, de Palimoco Teatro, presentaron en rolda de prensa as actividades que se realizarán no Cemiterio co gallo da festividade de Santos. Un total de sete actividades que comezan xa neste 28 de outubro, e que se estenderán até o 18 de novembro. “Unha serie de actividades diversas e que agardamos que toda a veciñanza se achegue ao cemiterio”.Máis\nLer máis acerca de 7 actividades celebrarán no Cemiterio Municipal a festividade de Santos\nA concelleira de Participación e Servizos para a Veciñanza, Cristina lembrou que continúan as actividades teatrais E logo ti... Quen vés sendo?, cunha nova visita teatralizada ao cemiterio municipal que “se enmarcan no proxecto de difusión cultural do cemiterio, coa que se pretende mostrar a súa cara máis cálida e emocional, e tamén poñer en valor o patrimonio funerario”.Máis\nLer máis acerca de Continúan as actividades teatrais no cemiterio “E logo ti... Quen vés sendo?”\nActividades Teatrais: E logo ti... Quen vés sendo?\nFecha: 15/09/2019 a 15/12/2019\nHora: Domingos: 15 de setembro, 20 de outubro, 24 de novembro e 15 de decembro\nLugar de celebración: Cemiterio Municipal de San Froilán\nProgramación de visitas teatralizadas, a cargo de Achádego Teatro, para dar a coñecer a historia Máis\nFecha: 24/02/2019 a 23/05/2019\nHora: Domingos: 24 de febreiro, 24 de marzo, 28 de abril, 19 de maio e 23 de xuño\nProgramación de visitas teatralizadas, a cargo de Achádego Teatro, para dar a coñecer a his Máis\nXestións no cemiterio\nXestión municipal do Cemiterio.Marco regulador.\nRegulamento Xeral dos servizos mortuorios do Concello de Lugo.\nOrdenanza municipal reguladora das Taxas pola prestación de servizos no Cemiterio municipal.


Os participantes seleccionados para a 5ª edición confirman o excelente momento do emprendemento galego\nA organización seleccionou 45 emprendementos entre un total de 144 candidaturas procedentes de toda Galicia, o que supón un 10% máis que na anterior edición. Este ano, ademais, duplicouse o número de empendementos do ámbito tecnolóxico e incrementouse notablemente a calidade das iniciativas, o seu potencial de desenvolvemento, o carácter social e o enfoque sostible de moitas delas. Esta edición confirma tamén un mapa galego de emprendemento cada vez máis equilibrado entre as ciudades e o rural, que achega o 40% do total das propostas. As novas tecnoloxías volven achegar as propostas máis impactantes, seguidas por ideas moi innovadoras procedentes dos sectores da saúde e o benestar, o turismo, o téxtil, a gastronomía, a cosmética e a xestión cultural.\nO PONT-UP STORE chegará en outono a Pontevedra por quinto ano consecutivo, consolidado xa como o maior encontro do novo emprendemento en Galicia. Despois dun intenso proceso de selección, no que se partía dun total de 144 solicitudes de participación recibidas, escolléronse os 45 emprendementos mellor cualificados para ter presenza no programa. Destas 45 empresas, 37 contarán cun stand gratuíto para mostrar os seus productos, ideas e servizos, e 6 terán tamén a oportunidade de participar no programa de actividades demostrativas, desenvolvendo propostas tan interesantes como un obradoiro de preparación de alimentos con impresión 3D, un taller de lectura con cans, un obradoiro de robótica para aprender a montar un Stick Arcade basado en Raspberry PI, torneos de videoxogos, técnicas de pigmentación prehistórica, un showcooking de receitas saudables, ou a presentación da nova cooperativa Músicas ao Vivo.\nPor último, 10 emprendementos participarán no Puntazo Exprés, onde terán a oportunidade deexplicar en 5 minutos o seu emprendemento a 5 importantes executivas de grandes empresas e entidades galegas: África González, directora do Centro de Investigacións Biomédicas (CINBIO) da UVigo, presidenta da Sociedade Española de Inmunoloxía e promotora da empresa spin-off NanoInmunoTech (NIT) con sedes en Vigo, Zaragoza e Madrid; Nuria Varela-Portas, xerente e fundadora da empresa de agroalimentación ecolóxica, Pazo de Vilane; María Caldeiro, xerente de FUNDAMAR; Lucía Gregorio, adxunta a dirección de REDEGAL, empresa punteira en e-commerce e apps para IOS, Android e Windows Phone; e Teresa Fernández-Valdés, executiva de Bambú producciones, considerada unha das mulleres máis poderosas da televisión. Este ano, como novidade, as presentacións de PUNTAZO EXPRÉS serán abertas ao público e haberá tempo para a réplica por parte das escoitantes.\nO director do Pont-Up Store, Pedro Figueroa, explica que “nesta edición constatouse un importante incremento na calidade dos emprendementos que presentaron candidatura, tanto no seu carácter innovador como no potencial de desenvolvemento”. En canto á procedencia das candidaturas, Figueroa afirma que “o Pont-Up Store consolídase como o referente do novo emprendemento en Galicia con máis dun 40% das candidaturas procedentes de fóra das sete grandes cidades galegas, o que é indicativo da boa saúde das dinámicas emprendedoras nas vilas e no rural galego”. O director do Pont-Up tamén destacou que os sectores dos que proceden os emprendementos máis destacados son as novas tecnoloxías e as enxeñarías con apostas moi valentes e innovadoras tamén nos ámbitos da saúde, as mascotas, o turismo, o téxtil, a cosmética e a xestión cultural. Pedro Figueroa lamentou non poder acoller a máis emprendementos e explicou que “tras unha selección que procura o maior equilibrio posible entre os diferentes sectores e actividades, houbo proxectos de gran calidade que non puideron ser seleccionados finalmente debido ao límite de prazas dispoñibles”.\nEntre os escollidos hai empresas como EXGA3D, que deseña alimentos personalizados usando a impresión 3D e revalorizando o descarte de alimentos. É reveladora a cantidade de negocios relacionados coas nosas mascotas como YARACAN, que facilita terapias con animais; ALIADOGS, unha plataforma online colaborativa de servizos caninos; ou BICHOH! Que fabrica complementos artesáns para cans. O sector dos videoxogos concentra nada menos que 4 interesantes propostas: GAMING TROOP, unha asociacion de xogadores con local propio; THE CLOUD GAMING, que xurde para impulsar e profesionalizar os eSports en España; SPA-CC traballan xerando entornos virtuais e ALOBRE 3D, experta en xerar modelos 3d orientados a impresión. Dentro do ámbito tecnolóxico destacan tamén XTONEBOX, que desenvolve equipos de audio de alta calidade baseándose na antiga tecnoloxía a válvulas; e TALLER 7 MAKER, onde fabrican prototipos con tecnoloxía 3D. Ademais, Pont-Up Store reserva sempre parte do seu espazo a iniciativas empresariais que operan dentro da economía social ou que basean o seu modelo de negocio no retorno á comunidade. Nesta edición, contaremos coa cooperativa MÚSICAS AO VIVO e con varias propostas nas que destaca a compoñente social como PERIFÉRICAS, escolas de feminismos alternativos; MULLERES ATLÁNTICAS, unha comunidade de emprendedoras galegas e do norte de Portugal; ou MY LITTLE PIURA deseños sostibles con alma solidaria, que contribúe cos seus deseños a financiar proxectos da ONG Canat en Perú.\nRelación definitiva de participantes no Pont-Up Store 2018


Israel: "Teño un ano máis de contrato e a miña intención é quedarme"\nP. D. 04 Junio 2015 00:00 h.\nO defensa do Lugo admite que está "moi contento" no club branquivermello e que desexa acabar o ano gañando\nO defensa central do Lugo Israel Porto confirmou onte que desexa permanecer no club do Ángel Carro a próxima campaña e cumprir así o ano de contrato que aínda queda.\n«Teño un ano máis de contrato e a miña intención é quedarme aquí. Coa entrada do novo presidente, directiva e corpo técnico a ver que pasa, aínda que eu teño un ano máis e espero cumprilo».\n«Estou moi contento aquí. Quédame afacerme un pouco máis ao clima, pero polo demais ben. A xente tratoume moi ben sempre».\nPorto contou desde a súa chegada no mes de febreiro para Quique Setién e dispuxo de case todos os minutos posibles. «Desde que cheguei contei case con toda a totalidade dos minutos. Tamén é importante chegar a un sitio que non coñezas e que os compañeiros confíen en ti e que o corpo técnico déache oportunidades. Estou contento polos meus partidos aquí», declarou.\nO central andaluz admitiu que o persoal quere irse xa de vacacións pero que desexa facelo cun triunfo en Montilivi ante o Girona. «Acábase o ano e temos ganas de irnos de vacacións pero tamén con ganas de acabar a liga con bo sabor de boca e ir a Xirona a facer as cousas ben. Debemos estar ao cento por cento ata o final».\nSobre a mala serie que atravesa o Lugo, Israel indicou que: «O vestiario está inquedo polos últimos resultados, porque quería conseguir un par de vitorias e pasar os 50 puntos. Aínda temos unha oportunidade para excedelos. O equipo sabe que estas seis ou sete últimas xornadas faltounos un pouco máis de sorte ou convicción para que nos acompañasen os resultados».\nPara rematar, falou sobre a situación que pode vivir o Spórting, que depende de que os lucenses puntúen en Montilivi para ascender. «Se gañamos ao Xirona en Xixón seguro que se van a alegrar. Cada un alégrase do seu. Se ao final conseguimos a vitoria en Xixón estarán felices e en Xirona non. Isto é fútbol e veremos o que pasa».\nSaqués detalla o seu plan para o novo CD Lugo nun acto público


Boletín Nº 81 3 SETEMBRO 2020 | Rede Eusumo\nBoletín Nº 81 3 SETEMBRO 2020\nBoletín Rede Eusumo Nº 81 03 / 09 / 2020\nCulturgal, dálle unha volta á feira!\nDo 27 ao 29 de novembro terá lugar, un año máis, a Feira das Industriais Culturais de Galicia no Pazo da Cultura en Pontevedra. Esta edición celebrarase garantindo todas as medidas de seguridade esixidas e será unha versión adaptada á situación actual que contribuirá á recuperación e a revitalización de todas as fases da actividade cultural.\nA mediados de setembro terá lugar a apertura das convocatorias dos stands para todas as persoas que queiran participar. Contamos contigo!\nDescubre as novas sobre a economía social na nosa sección de infografías\nAchégate e visualiza de forma rápida e dinámica información relevante sobre a economía social.\nExplícanse cuestións como os requisitos necesarios para adquirir a cualificación de sociedade laboral; os factores clave para que unha entidade de economía social poida abrirse ao mercado internacional; ou o xeito de realizar o reembolso das achegas nas cooperativas, entre moitas outras.\nSe o precisas, podes descargar as infografías para a súa consulta.\nQueres crear unha cooperativa e non sabes como?\nSe tes interese en coñecer máis sobre esta fórmula de autoemprego, non o dubides e inscríbete! Aprenderás cuestións de interese sobre as cooperativas como empresas, con especial atención á normativa que as regula. Ademais afondarase na forma de comercializar os produtos ou servizos e a importancia do marketing, así como nas habilidades directivas que se precisan para xestionar unha cooperativa.\nDatas: 06, 08, 13, 15 e 20/10/2020\nInscricións: 981584783 / agaca@agaca.coop


PP e PSdeG-PSOE 'forzan' o BNG a celebrar o Día das Letras Galegas dedicado a Filgueira Valverde - Pontevedra Viva\nCatro institucións alongan as homenaxes a Filgueira Valverde con xornadas en Pontevedra, Santiago e A Coruña\nO legado de Filgueira Valverde transmítese entre xeracións\nPor Mónica Patxot | Martes 19 de Maio, 2015\nFilgueira Valverde, protagonista da cidade da mañá á noite\nPor Natalia Puga & Diego Torrado | Luns 18 de Maio, 2015\nJacobo Moreira fala con Antón Louro e Agustín Fernández antes do Pleno\nLuns 20 de Outubro, 2014 ás 17:44 do Luns 20 de Outubro, 2014\nCésar Mosquera e Miguel Anxo Fernández Lores, antes do inicio do pleno\nO Concello de Pontevedra organizará en 2015 unha serie de actos para homenajear ao profesor Xosé Filgueira Valverde, autor ao que se dedicará o próximo ano o Día das Letras Galegas. Polo menos, iso é o que se aprobou no Pleno municipal deste luns. O Partido Popular, impulsor desta iniciativa, atopou o respaldo do PSdeG-PSOE e da concelleira non adscrita, María Biempica, para sacar adiante a moción, que contou co voto en contra do BNG.\nSegundo explicou Ana Isabel Vázquez, concelleira do PP, Pontevedra "non pode deixar de felicitarse" porque a Real Academia Galega opte por Filgueira Valverde para o próximo Día das Letras Galegas e asegurou que sería un "erro histórico" non participar desta celebración organizando a súa propia programación de actividades para difundir o legado e o "indiscutible papel" do escritor pontevedrés na cultura galega.\nNeste mesmo sentido coincidiu a socialista Carlota Román, quen destacou que discutir a súa traxectoria cultural "non é máis que unha perda de tempo". Afirmou que os méritos académicos do "vello profesor" son parte "fundamental" da cultura pontevedresa e non deben ser "esombrecidos" pola súa faceta como alcalde franquista, un capítulo que, recoñeceu, "non gusta a ningún demócrata".\nO BNG, responsable de Cultura no goberno, xustificou o seu voto en contra asegurando que a elección de Filgueira para o Día das Letras Galegas 2015 foi "profundamente inoportuna", segundo Luís Bará. O edil nacionalista sinalou que "ninguén cuestiona" a súa achega á cultura, pero recordou que se trata dunha figura "polémica e poliédrica" e que o seu pasado político pode provocar que salga "mal parado" nestas homenaxes.\nDECLARACIÿN DE APOIO AO PORTO DE MARÍN\nNon foi a única moción presentada polo PP que contou co apoio do PSdeG-PSOE. Os populares consensuaron unha declaración institucional de respaldo ao Porto de Marín, ante a sentenza do Tribunal Supremo que ordena demoler os recheos ilegais realizados nos últimos anos. Neste caso, votaron en contra os dez edís do BNG e abstívose María Biempica, que criticou non recibir a tempo a moción para poder analizala.\nJacobo Moreira recordou que o Porto de Marín acolle a 130 empresas e emprega de forma directa a máis de 2.500 persoas. Os preto de 3.000 millóns de euros de volume de negocio que xeran as súas instalacións, dixo, "aportan riqueza a toda la comarca". Por iso é polo que asegure que esta sentenza é unha "mala noticia" e criticara que se antepoñan os criterios dun colectivo particular ao "interés general" de toda a cidadanía.\nOs populares acordaron co PSdeG-PSOE, "desde o máximo respecto polas decisións xudiciais", instar ás administracións con competencias nesta materia a buscar unha solución á situación actual, de forma que se manteña a actividade económica e os postos de traballo do Porto. Entenden que a sentenza é "inececutable" e os seus efectos serían desastrosos para a economía da comarca.\nNeste sentido, o BNG votou en contra porque populares e socialistas negáronse a incluír a proposta avanzada por César Mosquera de que, ademais, persíganse as responsabilidades "políticas ou penais" dos que causaron este "desaguisado". Recordou que o Concello de Pontevedra alertou en numerosas ocasións, mediante alegaciones, sobre os deficientes plans de ordenación do porto "e tivemos que aguantar presións e improperios".\nO 'vello profesor' será homenaxeado na súa cidade cun amplo programa de actividades\nPor Oskar Viéitez | Martes 24 de Febreiro, 2015\nA Escola de Adultos Río Lérez gaña o concurso-exposición das Letras Galegas\nFilgueira Valverde salta á rede\nUltimato do TSXG ao Porto: teñen 20 días para proceder ao derrubamento dos recheos ilegais\nXosé Filgueira Valverde será o autor homenaxeado no Día das Letras Galegas 2015\nPor Redacción | Sábado 5 de Xullo, 2014\nRSS Filgueira Valverde


"É un orgullo que Arcos se encha de xente na Festa Coveira"\nInicio/Entrevistas/“É un orgullo que Arcos se encha de xente na Festa Coveira”\n“É un orgullo que Arcos se encha de xente na Festa Coveira”\nCarlos López é membro da Asociación de Coveiros de Arcos (Vilamartín de Valdeorras) e propietario da “Cova do López”\nCarlos López Gudiña é membro da Asociación de Coveiros de Arcos (Vilamartín de Valdeorras), a cal organiza a Festa Coveira que o vindeiro sábado 13 de xullo celebra a súa sexta edición. Ademais, é propietario dunha delas, a “Cova do López”.\nCarlos López na súa cova.\nCantas covas se van abrir nesta VI edición da Festa Coveira?\nVamos abrir 10 covas. A cova López-Pérez, a do Pablo Israel, aínda que a van abrir outras persoas; a do López, que é a miña; a das Trigarizas, a do Juan, a do José Luís, a do Bautista, a do Vázquez e a do Agustín. Ademais, dentro do recinto imos ter un DJ para a xente máis nova.\nPor que se pon un aforo de 1 000 entradas?\nPara que non haxa un gran número de persoas e a xente que veña poida andar un pouco desafogada, que non se tropecen uns cos outros. O principal obxectivo é que non se faga unha aglomeración de xente.\nHai algunha novidade nos pinchos deste ano?\nComa todos os anos, haberá uns pinchos comúns para todas as covas e a partir de aí cada unha pon uns pinchos á parte. Por exemplo, nalgunha pode haber ensalada de pasta, ovos recheos, orella… Ademais, haberá panceta á grella no medio da festa.\nQue destacaría da vosa Festa Coveira?\nEu como defensor de Arcos diría que é a mellor, pero diría que é unha zona de gran beleza, que está todo moi limpo, que está acondicionado para a festa…Pero sobre todo destacaría a unión de todos os que formamos a Asociación de Coveiros.\nCantas persoas forman a Asociación de Coveiros de Arcos?\nSeremos unhas 15 persoas entre os que abrimos este ano e algún que non abra por diversas cuestións.\nQue supuxo a Festa Coveira para o pobo de Arcos?\nA orixe destas covas é algo singular, xa que nun principio a xente que era dos pobos do lado, casi non sabía que había covas en Arcos, e agora, cando veñen, moitos din que temos unha riqueza enorme. Non se coñecían as covas de Arcos ata que comezamos a facer esta festa. É por iso que os veciños do pobo están encantados, é un orgullo que Arcos se encha de xente.\nCon canto tempo de antelación se prepara unha festa como esta?\nCando rematamos unha edición, facemos as contas e xa se está pensando no ano que vén, pero o forte ven máis ou menos 2 meses antes, porque xa tes que empezar co cartel, coa publicidade, co que se pon de comer, etc. A nosa Festa Coveira sempre é o segundo sábado de xullo, polo tanto en maio comezamos de cheo cos preparativos.\nComo xurdiu Don Godellín?\nComezou anos antes nunha celebración do meu aniversario cos amigos. Empezamos a dicir de broma que había que facer un santo para sacalo polas covas. Ao final escribimos nun pano os que nos comprometiamos a correr cos gastos e acabamolo facendo. Despois acabouse herdando para a Festa Coveira, pero nun principio a súa finalidade era para cando fosemos de aniversario.\nQue lle diría a alguén que nunca fóra á Festa Coveira?\nPois eu dirialle que viñera e que non llo contaran. Se queda contento que volva, e se non queda contento dicirlle que nós sentimolo pero que sempre o intentamos facer o mellor posible.\nCarlos López Festa Coveira Arcos gastronomía VI edicion viño


O SLG pide a participación da Consellaría de Medio Rural para solucionar os impagos das adegas en Rías Baixas - Sindicato Labrego Galego\nAínda que as culpables destes impagos son adegas como Gran Bazán, Núñez Andión, Lagar da Condesa ou Sucesores de Benito Santos; a Xunta debe responsabilizarse na solución deste problema. Para empezar, moitas das persoas afectadas polos impagos asinaron un contrato homologado en 2011 para vender a uva, polo que o seu cumprimento debería estar garantido pola Administración. Ademais, non debemos esquecer que a Lei contra a Morosidade obriga a pagar os produtos perecedoiros no prazo máximo dun mes. Neste senso, o costume das adegas de pagar a vendima un ano e pico despois da súa compra é flagrantemente ilegal, e as axudas do Igape destinadas a adiantar os cartos ás explotacións vitícolas estarían avalando unha práctica delictiva. Antes, as adegas pedían préstamos para poder pagar a uva que mercaban sen ter que agardar a vender o viño; sen embargo, hoxe prodúcese unha situación inaceptable na que os propios viticultores e viticultoras son os responsables dos préstamos destinados a pagar a mesma uva que eles mesmos venden, de maneira que non só non cobran polo produto do seu traballo, senón que custean e avalan o financiamento das adegas que se lucran transformando os seus acios en viño.\nPor todo isto, dende o Sindicato Labrego Galego pedimos un encontro co secretario xeral de Medio Rural e Montes, Tomás Fernández-Couto, e co director xeral de Produción Agropecuaria, Xosé Álvarez Robledo, para reclamar a participación directa e urxente da Consellaría de cara a solucionar de xeito permanente un problema no que, unha vez máis, a parte indefensa e agredida da cadea comercial volven ser os labregos e as labregas.


3 XEITOS DIFERENTES DE HABILITAR A CONTA DE ADMINISTRADOR EN WINDOWS 10, 8.1 E 7 - WINDOWS 10\n3 xeitos diferentes de habilitar a conta de administrador en Windows 10, 8.1 e 7\nComo vostede sabe, cara ao final da instalación de Windows 10, a configuración de Windows solicítalle que cree unha conta de usuario. Aínda que Windows outorga o estado de usuario administrador a esta conta de usuario e ten case todos os privilexios administrativos. Pero por defecto Windows 10 xera automaticamente outra conta de administrador super ou elevada durante a instalación. E a conta está oculta por defecto por motivos de seguridade. O Conta de administrador de Windows 10 incorporada normalmente úsase para solucionar problemas de Windows. Se estás a buscar Accede a esta conta. Aquí este post comentamos diferentes xeitos de habilitar a conta de administrador de Windows 10.\nContidos espectáculo 1 Como habilitar a conta de administrador de Windows 10 1.1 Habilite a conta de administrador desde a solicitude de cmd 1.2 Usando usuarios e grupos locais 1.3 Activa a conta de administrador desde a política de grupo\nComo habilitar a conta de administrador de Windows 10\nAquí tes algunhas formas diferentes de habilitar a conta de administrador de Windows 10. Podes habilitar a conta de administrador mediante o símbolo do sistema, usando Usuarios e grupos locais e tamén podes usar a política de seguridade local de Windows (Política de grupo). Imos seguir os pasos seguintes para habilitar a conta 10 de administrador.\nNota: estes pasos tamén son aplicables ás contas de usuario de Windows 8.1 e 7.\nHabilite a conta de administrador desde a solicitude de cmd\nActivar a conta de administrador mediante o símbolo do sistema é unha tarefa moi sinxela e sinxela.\nPara abrir o símbolo do sistema escriba cmd na busca do menú de inicio,\nDesde os resultados da busca, faga clic co botón dereito no símbolo do sistema e seleccione Executar como administrador.\nCopia este código neto administrador de usuarios / activo: si e pégao no símbolo do sistema .\nA continuación, prema Intro en habilitar o teu incorporado conta de administrador .\nAgora pódese acceder á conta de administrador incorporada recentemente facendo clic no nome da súa conta de usuario no Inicio e, a continuación, premendo na conta de administrador. Este administrador oculto agora tamén aparecerá na pantalla de inicio de sesión de Windows 10.\nPara desactivar o tipo de conta de administrador integrado Administrador de usuarios de rede / activo: non e prema a tecla Intro.\nUsando usuarios e grupos locais\nPrema Windows + R, escriba compmgmt.msc e está ben en Open Computer Management.\nExpanda Usuarios e grupos locais e seleccione usuarios.\nNo panel lateral dereito, atoparás Administrador coa marca de frecha. (Isto significa que a conta está desactivada.)\nAgora Fai clic co botón dereito en Propiedades de clic de administrador\nNa pestana Xeral desmarque A conta está desactivada Como se mostra na imaxe de abaixo.\nAgora faga clic en Aplicar e Aceptar para gardar os cambios.\npode desactivar A conta só ten que marcar de novo en A conta está desactivada.\nActiva a conta de administrador desde a política de grupo\nNota A política de grupo non está dispoñible nas edicións iniciais e sen formato.\nPara abrir o editor de políticas locais do grupo, faga clic no menú Inicio e escriba gpedit.msc.\nNo panel esquerdo do Editor de políticas de grupo local atopar Configuración do ordenador\nConfiguración de Windows -> Configuración de seguridade -> Políticas locais -> Opcións de seguridade.\nBusque e toque dúas veces a política chamada 'Contas: estado da conta de administrador'.\nAgora só tes que facer dobre clic nel, abrirase unha nova ventá emerxente.\nAquí selecciona Activado e fai clic en Aceptar para habilitalo.\nEscolla Desactivado e toque Aceptar para deshabilitalo.\nEstes son os mellores xeitos de habilitar as contas de administrador con Windows 10, 8.1 e 7 ordenadores. Ten algunha consulta, suxestión. Non dubide en comentar a continuación. Lea tamén:\nA conexión do escritorio remoto non funciona Windows 10 1809\nDiferentes xeitos de abrir un símbolo do sistema elevado en Windows 10\nResolto: Microsoft Edge non funciona despois da actualización de 1809 de Windows 10\nComo crear unha conta de usuario en Windows 10 sen correo electrónico\nComo desactivar a instalación de actualizacións automáticas de Windows 10\nnon se atopou a pasarela predeterminada Windows 10\nWindows 10 mensaxe de erro crítica\ncódigo de erro da cámara 0xa00f4244 (0xc00dabe0)\no cursor segue xirando fiestras 10\nhabilitar Microsoft Store Windows 10\nWindows 10 cromo non funciona


José Luis Elkoro - Wikipedia, a enciclopedia libre\nJosé Luís Elkoro Unamuno, nado en Elgeta, Guipúscoa, en 1935, é un histórico dirixente político abertzale.\nComeza a súa andaina como activista social participando nunha das abondosas asociacións culturais do seu pobo, Bergara. Ante a inoperancia do concello franquista, estas agrúpanse baixo o nome de Alkartunai para traballar pola mellora dos servizos sociais do pobo, centrándose nos máis desfavorecidos (xordos, mudos, viúvas, enfermos mentais...). En xaneiro de 1976 Arias Navarro introduce un cambio na lexislación sobre o nomeamento do alcalde que permite que o 2 de febreiro de 1976 Elkoro, co apoio da maioría do consistorio, sexa elixido alcalde de Vergara.\nMentres tanto, nos pobos adxacentes tamén se produciron movementos semellantes, e a partir deles, un grupo de alcaldes con inquedanzas nacionalistas comeza a reunirse co obxectivo de impulsar a reivindicación da identidade nacional de Euskal Herria desde o interior do mesmo réxime. Esta iniciativa nace do pobo, polo que recibe un apoio popular crecente que, con ritmo acelerado, consecuencia das ansias de cambio político que se viven na sociedade, incide notablemente no panorama político.\nEntre outros logros, as xestións favorables para a legalización da ikurriña en toda Hego Euskal Herria, dan conta da importancia que adquire tamén para o goberno central o movemento que para entón é coñecido como o Grupo de Vergara ou o Movemento de Alcaldes.\nNo curto pero intenso percorrido do movemento desenvólvense as conversacións de Txiberta, encamiñadas a consolidar unha alianza entre todas as forzas políticas de Euskal Herria. Elkoro participa en representación do Grupo nas conversacións auspiciadas polo histórico dirixente nacionalista Telesforo Monzón. Durante estas forma parte da comisión negociadora que se entrevista co presidente Suárez para tratar a declaración dunha amnistía, que finalmente se traduce nos coñecidos como “extrañamentos”, medida que non contenta a todas as forzas e agrava o desentendimiento entre elas. Tras o anuncio do Partido Nacionalista Vasco de presentarse ás eleccións sen condición previa algunha, sobrevén o fracaso da oportunidade para presentarse ante o Estado como un único bloque, e unha vez legalizados a maioría dos partidos, celébranse as primeiras eleccións xerais “democráticas” en xuño de 1977.\nTraído desde "https://gl.wikipedia.org/w/index.php?title=José_Luis_Elkoro&oldid=5208747"\nA última edición desta páxina foi o 29 de xullo de 2019 ás 10:47.


Contomundi: Os encantamentos\nOs encantamentos, do mesmo xeito que os tesouros, son frecuentes no imaxinario galego. Así, e de igual maneira que noutros lugares e terras, sabemos de ruínas e remansos de ríos, de augas mortas, de lagos e lagoas, que están cheos de lendas que se viñeron transmitindo de xeración en xeración.\nNuns sitios é a fermosísima dama que se amosa peiteándose con peite de ouro alí onde se garda un tesouro agochado. Noutros son os mouros que custodian os fantásticos haberes dos mundos perdidos. E noutros é a galiña coa rolada que atrae ao camiñante no máis intricado do monte ou da fraga, e que desaparece por arte de encantamento no mesmo momento que a súa captura se cría cousa sinxela.\nEstes encantamentos, presentes no imaxinario popular, fan que as xentes teñan por encantados moitos lugares. Por exemplo, os bosques escuros, as covas, as furnas, as grandes rochas, as mámoas, os pardiñeiros dos vellos castelos derrubados, etc. En moitas ocasións, supoñen que son mansións de misteriosos seres ou de terribles males en repouso. Algo semellante imaxinou, nun tempo máis moderno, o escritor americano H. P. Lovecraft na súa obra sobre os Mitos de Cthulhu. Pero iso xa é outra historia…


Clasificado como_ Patrimonio\nTempo de lectura: < 1 min. O sur de Pontevedra conta con numerosos sartegos de orixe medieval nos seus montes. E a reutilización é unha acción moi común en Galicia....\nTempo de lectura: < 1 min. A Ribeira Sacra trata de ser recoñecida como Patrimonio da Humanidade, todos os aparellos das insititucións que traballan na zona promoven este recoñecemento. Aínda...\nTempo de lectura: < 1 min. Vigo é unha cidade que se construíu sobre os seus propios restos. Boa parte da súa muralla quedou afundida baixo o pavimento da cidade...\nArquitectura / Arte / Desfeitas patrimoniais / Destacadas 2 / Medievo / Patrimonio / Relixión\nTempo de lectura: < 1 min. A Plataforma SOS Ourense convoca unha concentración para este domingo, 6 de marzo, ás 11.30 horas, no mosteiro de San Pedro de Rocas, en...


Folla de escuma de goma de silicona de illamento térmico, folla de escuma de 10 mm\nillamento de escuma de goma\nBoas follas e tubos de escuma de caucho flexibles\nIllante de la de roca A1 de alta calidade\nIllante de la de vidro certificado CE\nTipos de panel sándwich de boa calidade\nParamento popular usado para illamento térmico\nLa cerámica resistente a altas temperaturas\nOutros materiais de illamento térmico\nnegro, gris, colorido\n6-30 mm (folla)\n1 m/1,2 m/1,4 m/1,5 m\nBolsas de plástico ou cartóns\nBROADFLEX Illamento de escuma de goma\nBroad Group CO, LTD está especializada na produción de materiais de illamento plástico de escuma de caucho. Temos os nosos centros de I + D e obradoiros situados na cidade de Langfang, provincia de Hebei. Agora temos totalmente 6 liñas de produción para escuma de goma con capacidade de produción sobre 10.000 toneladas/mes. Con excelente calidade, prezo competitivo, entrega rápida, nós exportamos a nosa escuma de goma para máis de 80 países.black tubo de escuma de goma escuma de goma tubo de escuma de goma negro tubo de escuma de goma escuma de goma tubo de escuma de goma\nAmplio alcance de subministración\nFolla de goma espuma\nDensidade: 55-70kg/m3 Lonxitude: 8m-30m\nEspesor: 6 mm-30 mm Ancho: 1 m-1,5 m\nTubo de goma espuma\nID: 6-168 mm Espesor: 9-50 mm Lonxitude: 1,83-2 m\nPódense atopar todo tipo de paramentos.\nEmbalaxe: en PE ou cartóns, O servizo OEM pódese ofrecer.\nTempo de entrega: a nosa poderosa capacidade de produción garantirá o prazo de entrega oportuno,\nnormal 5-7 días é suficiente!\nA folla de escuma de goma foi amplamente utilizada na construción, téxtil, farmacéutica, química, metalurxia, construción naval e outras industrias. Uso máis concentrado do sistema de aire acondicionado de auga, tubos de vapor para evitar a condensación e illamento frío para evitar a perda de calor, o acceso a un efecto desexable.\nAgora, xa temos unha empresa estable e longa con clientes en Chile, Brasil, Malaisia, Indonesia, Singapur, Filipinas e Vietnam, Rusia, Ucraína, Polonia, Kuwait, Arabia Saudita, Bangladesh, India, Paquistán, Emiratos Árabes Unidos, incluíndo máis de 80 países.\nPor favor, déixanos unha mensaxe para a escuma de goma que necesitas, responderémosche moi pronto.\nAnterior: Placa para tubos de illamento acústico Espuma de caucho PVC nitrilo NBR\nSeguinte: Panel acústico Tablero insonorizado La de espuma de ovo para caucho espuma de estudio\nSello de espuma Epdm\nEspuma de caucho Huamei\nEspuma de goma Shenzhou\nNo.145 TANGU WEST ROAD, CIDADE DE SHIJIAZHUANG, PROVINCIA DE HEBEI, CHINA\nPara consultas sobre os nosos produtos ou a lista de prezos, déixanos o teu correo electrónico e poñerémonos en contacto nun prazo de 24 horas.


Un día coma hoxe tocaría desfrutar do 14 da Ponte!\nA pandemia leva dous anos privándonos das verbenas galegas e das múltiples romarías que se enchían de xente para honrar ás distintas festividades. Estas xa forman parte da nosa cultura e cada día añorámolas máis. Séntese esa morriña de ir á misa, desfrutar da sesión vermú, das comidas coa familia e de aguantar ao ritmo das orquestras ata altas horas da madrugada.\nA capela de Ponte Arcediago. Autor: Ecos da Comarca.\nSon múltiples os festexos que se celebraban nos distintos recunchos das comarcas. Un destes son os de Ponte Arcediago (Santiso) que arrancaban un día coma hoxe. O 14 de setembro, na horna a Santa Cruz, e o 15, á Virxe das Dores.\n"Hai que ir ao 14 da Ponte!" Era unha cita marcada no calendario, que non nos perdiamos tampouco os veciños dos concellos limítrofes. Para moitos estas festas significaban a fin do verán, porque eran as últimas festas da contorna e tamén con elas moitas das veces comezaban as clases escolares, pero non se podían perder, e dende pequenas desfrutabamos delas aínda que só fose un pouco!\nOxalá pronto volva o 14 da Ponte e todas as festas con toda a súa esencia e que este virus nos deixe de novo desfrutar da familia tanto como quixeramos e das nosas verbenas!


O abandono pon en perigo uno dos pulmóns de Carballo\nEleccións xerais Montse Lama Atención primaria Narcotráfico Santi Vila Hipotecas Óscar 2019 Terras Gauda Uña de gato Bo tempo Curso de galego\nA ponte de madeira está corroído e hai maleza no xardín\nOs danos na contorna do Río Anllóns, en Carballo\ncarballo / a voz 12/02/2019 05:00 h\nO Concello de Carballo teñen no parque do Anllóns un dos seus principais proxectos. Trátase de cubrir a zona de xogos para que se poida aproveitar os días de choiva. Paradoxalmente, esta contorna, un dos pulmóns do centro urbano, está en avanzado estado de deterioración por falta de mantemento e coidados.\nUn dos elementos que supón máis perigo é a ponte de madeira. Por todas partes ven elementos podrecidos, sostidos con parafusos que non parecen seguros. De feito, é un comentario xeneralizado o mal estado en que se atopan as varandas, que non ofrecen seguridade algunha. En varios puntos foron reforzadas, pero a madeira mostra un mal estado alarmante.\nÉ talvez a parte máis preocupante, pero non a única. O mantemento dos xardíns, a ambos os dous lados da rúa Luis Calvo Sanz non é dos mellores. En xeral, as fontes en Carballo son aproveitadas por algúns para tirar residuos, pero o pequeno curso de auga que imita a un regato mostra ademais unha alarmante cantidade de malas herbas.\nEn xeral, o parque do Anllóns dá a sensación dunha zona abandonada e iso que é moita a xente que camiña polas súas beiras, tamén en dirección ao Muíño dá Quinto. Esta área mostra, ademais, as carencias da rede de sumidoiros de Carballo, posto que cando hai fortes crecidas as augas residuais sobordan e van ao río sen control. Por iso nas marxes que pode ver lixo atrapado nas ramas.\nO vandalismo campa sen control\nO parque do Anllóns é un dos puntos de botellón de Carballo, polo que o vandalismo campa ás súas anchas. Hai pintadas e faltan elementos do mobiliario e os xardíns. O Concello non repuxo partes que levan anos desaparecidas como o banco da zona de pícnic e os arcos para plantas trepadoras.\nO restaurante estrela dos camioneiros\nDroga descargada do Titán III no porto das Palmas Anxo Medina\nGüiana-Ribeira con 1.700 quilos de coca\nA planta invasora uña de gato ten o inimigo dentro


ARCHIVADO EN | Medio Rural incendios forestais\nA conselleira revela cifras que normalmente oculta.\nDurante o verán, os incendios forestais son unha constante na actualidade informativa, pero case nunca chegan a transcender todos cantos se producen.\nE é que a Consellería do Medio Rural, desde 2010, o segundo verán que Feijóo estivo á fronte do Executivo, só informa daqueles lumes que superan as 20 hectáreas de extensión.\nCon todo, a conselleira Ángeles Vázquez deu a cifra dos incendios que houbo o día 3 en toda Galicia, o mesmo día que empezou o de Verín, o máis grande do ano e que leva calcinadas máis de 1.300 hectáreas.\nAnte as críticas ao dispositivo de extinción, a conselleira defende que o seu funcionamento foi "exemplar" e que en vinte minutos "había cinco medios aéreos actuando contra o lume". Recoñece que o vento e as condicións da zona impediron aos brigadistas frear o seu avance desde a terra cando chegaron aos oito minutos do aviso.\nAsí mesmo, sinalou que no día 3 de agosto se produciron ata 21 incendios en Galicia, 11 deles en Ourense. Unha revelación pouco habitual.\nEn canto aos lumes activos, a última hora da tarde deste sábado, o incendio de Verín seguía estabilizado. Mentres, o do concello lugués de Pantón, que empezou o venres, si puido ser controlado, afectando a unhas 250 hectáreas.\nSinalan a dous sospeitosos como autores do gran incendio de Verín\n"Xa non hai chamas" no incendio que arrasou máis de 1.360 hectáreas en Verín


CCOO de Xustiza: Solicitude Mesa Negociacion a DXX\nSolicitude Mesa Negociacion a DXX\nArquivado en: DXX, Negociación, riscos laborais, Saúde laboral\nO sector de xustiza de CCOO Galicia insta de forma inmediata á Dirección Xeral a abordar de forma negociada a decalaxe no ámbito xudicial.\nA posible publicación dun Real Decreto onde se conteñan como puntos esenciais a mobilidade e prestación de traballo por quendas de mañá e tarde debe ser negociada e, en todo caso, garantindo as máximas medidas de protección tanto para a cidadanía como para os traballadores e traballadoras, polo que CCOO solicita:\nUnha mesa de negociación previa a calquera resolución, en cumprimento do artigo 37.1 do EBEP, cunha orde do día onde se aborde de forma inicial a elaboración dun plan de teletraballo, para o que CCOO ten unha proposta clara, plans de actuación a medio prazo para evitar o colapso nun servizo público esencial, atendendo aos colectivos máis desfavorecidos polas circunstancias socioeconómicas derivadas da pandemia, anticipándonos ao cese do estado de alarma.\nQue se garanta dentro do Comité de Seguridade e Saúde que, previamente a calquera aumento de incorporación de persoal, se doten dos medios necesarios (mamparas, xeles, luvas, máscaras) e as medidas de prevención oportunas (distancia mínima, atención con cita previa...) para a volta a normalidade. CCOO esixe que en tanto no se dea este mínimo de seguridade con protocolos claros e por escrito non debe haber ningún cambio nas directrices de traballo.\nQue se dea entrada ao colectivo máis numeroso, os funcionarios e funcionarias, a través da súa representación sindical, na Comisión de seguimento no TSXG, xa que logo está a xerar confusión a súa posicións ás veces contraditoria co que vén regulado nos Reais Decretos do estado de alarma.\nQue no canto de falar de mobilidade se implante un sistema de reforzos da bolsa de interinos para dotar de maiores recursos humanos á xustiza e, por ende, contribuíndo a paliar o desemprego atroz, atendendo a ámbitos como o social, familia ou violencia de xénero, principalmente afectados por esta crise.\nCCOO considera que a dirección xeral non debe adiar máis a negociación obrigada do teletraballo, tendo en conta que as circunstancias derivadas da Covid 19 poden prorrogar a forma en que vai funcionar a xustiza no futuro, e serán as clases máis desfavorecidas, da man dos traballadores e traballadoras da xustiza, as máis prexudicadas se non se actúa de forma áxil, negociada e responsable.


Noticia - O Goberno de Carmela Silva abre este luns o prazo de adhesión para que os concellos se sumen a Depotermal 2019 - Actualidade - Deputación de Pontevedra\nO Goberno de Carmela Silva abre este luns o prazo de adhesión para que os concellos se sumen a "Depotermal" 2019\nOs concellos que desexen adherirse a esta iniciativa de turismo de saúde poderán facelo entre o luns e o 15 de febreiro. Está previsto que na primavera as persoas interesadas poidan presentar tamén a súa solicitude para participar no programa\nDesde este luns, 28 de xaneiro, e ata o 15 de febreiro, os concellos da provincia que desexen sumarse a "Depotermal" 2019 poderán formular a súa adhesión a esta iniciativa de turismo de saúde impulsada pola Deputación de Pontevedra. En total, este ano o Goberno de Carmela Silva oferta 4.434 prazas para as persoas empadroadas na provincia nadas antes do 1 de xaneiro de 1969 ou aquelas que, nacendo con posterioridade, son pensionistas, teñen un grao de discapacidade igual ou superior ao 65 % ou precisan dun respiro familiar.\nO programa "Depotermal" 2019 está aberto a todos os concellos da provincia de Pontevedra, que poderán sumarse á iniciativa mediante un acordo de adhesión adoptado polo órgano competente. Ademais do acordo de adhesión, certificado pola Secretaría do concello, os concellos, tal e como recollen as bases publicadas o pasado venres, deberán presentar a solicitude obrigatoriamente por medios electrónicos antes do 15 de febreiro.\nMediante "Depotermal" 2019 a Deputación de Pontevedra ten por obxectivos facilitar o acceso ao turismo de saúde ao tempo que dinamizar a economía da provincia, impulsando a creación e o mantemento de postos de traballo no sector turístico durante os períodos de menor actividade. Ademais, esta iniciativa vai encamiñada a impulsar o envellecemento activo, mellorando a calidade de vida das persoas maiores a través do establecemento de novas relacións sociais e da participación en actividades que melloran o seu estado anímico.\nPara esta edición de "Depotermal", a Deputación de Pontevedra oferta 4.434 prazas, das cales haberá 434 subvencionadas para persoas con escasos recursos económicos ou en risco de exclusión. En concreto, as persoas interesadas en participar no programa, que poderán formalizar a súa solicitude en primavera, terán dúas opcións: unha de asistencia diaria aos balnearios durante 5 días consecutivos e outra con pernoita e réxime de pensión completa.\nMáis de 4.400 persoas participarán neste 2019 no programa de termalismo Depotermal da Deputación de Pontevedra\n08 xuño 2019, depotermal


Sobre nós - Staba Electric Co., Ltd\nDesde 2017, Staba comezou a investigar e desenvolver os produtos do cargador PD GaN.\nA tecnoloxía GaN é a revolución da industria do cargador, este cargador pode usar un transformador máis pequeno e outros compoñentes indutivos, reducindo así o tamaño do cargador GaN e a xeración de calor e mellorando a eficiencia.\nMentres tanto, segue introducindo equipos de produción automática nos últimos anos, non só reduce o custo laboral, aumenta a produtividade, senón que tamén aumenta a competitividade do prezo do cargador de parede Staba PD e mellora a calidade a un alto nivel mediante a tecnoloxía automática; introducindo o último sistema de proba automático e sistema de envellecemento, reduce o custo laboral simultaneamente, mellora a calidade do cargador USB PD a nivel internacional, a taxa de fracaso do produto chega a PPM.\nDurante o desenvolvemento, Staba presta moita atención á acumulación de dereitos de propiedade intelectual e ao establecemento dun sistema de xestión corporativa. Staba é a primeira empresa da nosa rexión que aprobou a acreditación de IPMS de GB / T29490-2013, posuíndo 4 patentes de invención orixinais nos Estados Unidos e na Unión Europea e máis de 58 patentes orixinais de invención de China e patentes de modelos de utilidade.\nStaba foi aprobada / reaprobada como unha empresa nacional de alta tecnoloxía por tres veces consecutivas; posuímos dous centros tecnolóxicos corporativos: o Centro de Tecnoloxía de Enxeñaría Intelixente de Enerxía da Provincia de Guangdong e o Centro de Tecnoloxía de Enxeñaría de Produtos de Enerxía da cidade de Zhongshan. Dende o primeiro día do seu establecemento, o sistema de software ERP e o sistema de xestión ISO9001 implementáronse en todos os aspectos da xestión da empresa, garantindo o bo e eficiente funcionamento do sistema. Actualmente temos 340 empregados, dos cales 33 son para o sistema de I + D e 38 para o sistema de xestión corporativa. Ao mesmo tempo, temos unha cooperación intensiva e unha colaboración consultiva con moitos institutos de investigación e expertos na industria, intentando que os nosos produtos, servizos e tecnoloxía estean á vangarda da industria.\nA Staba gustaríalle crear un valor gañador para todos xunto cos clientes por alta calidade, prezo competitivo, tempo de entrega rápido e asistencia.\nEficiencia O modelo de ganancia ou supervivencia máis constante da terra\nInnovación A esencia da innovación é a preocupación humanista e a satisfacción do cliente\nPrimeiro cliente O corazón agradecido é o máis importante, o noso crecemento é inseparable dos clientes


Un documental sobre a obra de Dorothé Schubarth pon de relevo a relación da nosa sociedade co patrimonio sonoro | culturagalega\nImaxe promocional de Dorothé na vila\nA Mostra Internacional de Cinema Etnográfico do Museo do Pobo Galego acollía o pasado 27 de agosto a estrea de de Dorothé na vila. Alejandro Gándara e Olaia Tubío introducíronse con este documental na difícil realización do Cancioneiro Popular Galego. A relación da súa autora, Dorothé Schubarth, coa obra, o papel dos informantes que achegaron o material para a mesma e mais a complexa recepción do libro entre a comunidade dedicada á música tradicional son aspectos que se poñen de relevo no filme. De fondo, a inevitable reflexión sobre como a nosa sociedade se relaciona con este patrimonio sonoro.\nEntre os últimos anos 70 e os primeiros 80 a etnomusicóloga suíza Dorothé Schubarth percorreu todo o noso país a recoller cantos e músicas. O resultado, o monumental Cancioneiro Popular Galego foi unha obra fundamental para o coñecemento deste patrimonio, con máis de 5.000 pezas rexistradas por grande parte da nosa xeografía. O labor de Schubarth foi recoñecido desde entón en diferentes ámbitos, con galardóns como o que lle entregou en 2017 a Asociación Músicas ao Vivo.\nReportaxe sobre Dorothé Schubarth con ocasión do premio honorífico de Músicas ao Vivo\nAgora, aquel traballo ve unha nova reinterpretación. Alejandro Gándara como director e a compartir o labor de guión con Olaia Tubío, presentan Dorothé na vila, un documental que revisita a obra e mais a súa elaboración nun proxecto que contou co apoio dos premios Luísa Villalta de Proxectos Culturais pola Igualdade da Deputación da Coruña. Desde a súa estrea o pasado mes de agosto, o filme está a percorrer diferentes localidades do país a dar a coñecer aquela monumental realización e o seu proceso de creación.\nInformantes, obra e autora\nSegundo explican os propios autores no texto de presentación do proxecto, "durante os últimos dous anos fomos aos lugares que visitou Dorothé Schubarth para descubrir o que queda dese mundo que ela recolleu no Cancioneiro. Queriamos atopar as caras detrás daquelas voces, coñecer as súas historias de vida e de paso devolver as gravacións de Dorothé á súa orixe". Os dous cineastas lembran a pegada que lles deixaron varias persoas que atoparon no proceso. "Na nosa busca demos con persoas marabillosas, como Victorina de Vilar de Parada, a muller que lideraba as "fouliadas" no seu lugar e que rexuveneceu cando lle puxemos unha pandeireta na man. As netas de Castro, en Louzarela, non sabían que os seus avós cantaban ata que chegamos por alí. Na Paínza atopamos a Jesusa, que recorda as súas cántigas con tanta claridade como hai corenta anos". Como un fío do filme aparece a propia experiencia dos dous creadores na elaboración do filme. Deste xeito, a obra "dá conta da nosa viaxe, narrada en primeira persoa coa intención de transmitir todo o que nos pasou nese tempo: as sorpresas, as alegrías, as tristuras, as dificultades\nTodo isto sen esquecer que as protagonistas desta historia son as informantes, as súas familias e a propia Dorothé".\nChegar ao Cancioneiro\nNo seu achegamento ao Cancioneiro, o punto de partida para eles foi a historia de Richi Casás, saxofonista que descubriu que a súa avoa fora unha das informantes de Schubarth. "É un fío que ía estar máis presente no documental", explica Tubío. Naquel momento o músico estaba a preparar un disco, agora acabado de publicar, no que, a partir do jazz, reinterpreta as cantigas da súa familia que aparecen na obra. "Ademais, cando gravamos estaba a amañar a casa familiar e agora vai vivir alí. Esa historia inspirounos, daba unha visión que nos gustaba de transmisión dun legado, mesmo interrompido, e a volta á casa e mais á música familiar. Vimos un primeiro fío do que tirar e preguntámonos se había máis historias nese sentido", completa a guionista.\nEncol da relación inicial que tiñan co Cancioneiro, Olaia Tubío apunta que xa o coñecía "das clases de pandeireta, e falábase del como unha referencia. Con Punto e Volta ata lle fixeramos unha pequena entrevista a Dorothé, que ao final foi só dunha pregunta". Do contacto previo coa autora, lembra que "daquela chamounos a atención o seu interese en divulgar a obra, en que estivese en aberto, e no xeito no que deberían estar feitos os arquivos para isto. Tamén demostraba un grande respecto polos informantes. No cancioneiro recollía os seus nomes, a idade e os detalles da súa vida".\nUn traballo único\nAlejandro Gándara, pola súa banda, explica que "cando comezamos non sabiamos moito da obra nin da súa autora. Tiñamos a idea de que era unha grande realización. Agora sabémonos manexar con el sen sermos expertos, e somos máis conscientes do valor e da dimensión deste traballo. Pode haber arquivos maiores a nivel de horas de gravación, pero non existe un labor coma este a nivel de análises e de clasificación". Para alén do alcance da documentación, tampouco o xeito de traballo da suíza foi igualado posteriormente. "Levaba unha perspectiva profesional. Interesábanlle cousas canto máis antigas mellor. Outros que foron despois eran afeccionados que ían procurando repertorio para levar a actuacións e concursos, pezas que se puidesen bailar. Ela non tiña esa ollada e colectaba moitas cousas que non teñen tanto sitio nos repertorios folclóricos", lembra Tubío. "Houbo xente que recolleu nos anos 90 e aínda había outro ambiente. Pero vese que Dorothé entrevistou a xente que non se volveu contactar despois", sinala. Gándara, á súa vez, destaca a extensión xeográfica que percorreu a investigadora. "Nos anos noventa a xente ía moito por determinados lugares, como Toutón ou Bergantiños, e o mesmo non se fixo un traballo tan exhaustivo como ela, visitando tantos concellos", explica.\nA obra no país\nUn dos temas que aparecen no documental é o relativo descoñecemento que sobre a obra de Schubarth existe no ámbito da música tradicional galega. Malia que non ten sido moi empregado no sector musical do país, o Cancioneiro achega grandes posibilidades ás que lles tirar proveito. "O libro é difícil de divulgar entre a maioría da xente. Poida que teñan máis potencial as súas gravacións orixinais do que o propio Cancioneiro, o material que deixou no Arquivo do Patrimonio Oral Inmaterial do Museo do Pobo e mais no Arquivo Sonoro do Consello da Cultura", sinala Tubío. A forma final do material que compilou a suíza "foi unha obra especializada, sobre todo de interese para etnomusicólogos e filólogos. Os afeccionados podémonos achegar a ela e resulta interesante, custa entrar pero hai mil cousas que aprender alí", destaca Gándara. "Eu mesma, que me custa ler música, xa só a aproveitar os volumes que recollen letras atopo cousas moi interesantes. Non hai nada similar que permita facer unha busca temáticas de cantigas. Teño procurado cousas e está todo moi detallado, pode ser moi interesante para intérpretes", completa Tubío, "a partir do Cancioneiro poderían saír moitos discos".\nA pegada da suíza\nTamén para a maior parte dos informantes o alcance do Cancioneiro quedou agochado e non souberon da importancia que acadaron os seus testemuños. "Para algúns Dorothé non pasa de ser unha suíza que foi por alí un día. Gravou tanta xente que algúns nin se lembran moito", explica Tubío. "En Mazaricos ensinamos unha foto daquela na que aparecía un lote de rapazas diante dunha tenda e recoñecíanse pero non lembraban nada, nin quen llela fixo nin cantar. Ou o mesmo con nós facían que non se lembraban para que non lles preguntásemos", apunta o director. No entanto, alén do traballo do Cancioneiro, a etnomusicóloga volta con frecuencia a Galicia e en moitas destas viaxes recunca nalgúns dos lugares nos que fixo recollida naquel momento, polo que hai que ten unha lembranza viva dela. "Dorothé seguiu voltando onda moita xente, e para eles é unha persoa á que lle teñen cariño. Aínda que non comprenden ben o que fai, con moitos ten unha relación moi boa", lembra a coguionista. "Con quen máis mantivo contacto foi coa xente que tiña de referencia, aquela que lle proporcionou referencias de informantes ou a levou a sitios. Hai que pensar que ela dependía de que a levasen en coche e do transporte público para se mover", destaca, o que a fixo pasar moito tempo con algunhas das persoas que a axudaron. Entre estes contactos máis estreitos "en xeral todo o mundo fala moi ben dela, como unha persoa cariñosa que se preocupa pola xente e lles manda recordos e cousas", explica Gándara. "Tamén a ven como alguén receosa da súa intimidade, que non conta moito do que fai nin da súa vida privada. Pregunta moito polo que acontece no lugar pero non conta de si mesma", completa a súa compañeira no proxecto. Para alén do interese persoal ("a ela gústalle estar coa xente das aldeas", explica o director) a investigadora mantén o aspecto profesional nas súas visitas. "Segue a preguntar polas músicas que gravara. En Veiga de Folga coñecera unha persoa que cantaba e preguntando despois viu que o seu fillo aprendera os cantos de Reis que sabía a nai, e iso interesáballe moito", lembra a guionista.\nA autora e a súa obra\nAo longo do documental, os dous coguionistas aparecen repetidamente a explicar os problemas que atoparon en distintas fases do proxecto, e en particular os diferentes grados de colaboración que conseguiron tanto de Dorothé como das informantes. Deste xeito, a propia narración recolle como as circunstancias obrigaron aos responsables da produción a optar por novas opcións creativas. Encol da complexa relación que a autora semella gardar coas persoas interesadas pola súa obra, Gándara expón que "entre ir e vir, Dorothé dedicoulle a este traballo boa parte da súa vida. Ela entende que está moi dentro do Cancioneiro, que é complicado separala da obra, e víveo dun xeito moi intenso". "Tamén o emprega un pouco como escudo para non entrar en cuestións persoais"completa Tubío, "con Galicia ten unha relación complicada. Aquí recibe un recoñecemento bastante concreto, pero ela non quere premios nin que lle fagan entrevistas, o que busca é que use o seu traballo, e iso non acontece, é algo que lle escapa e resúltalle frustrante". "Sobre todo gustaríalle ver o Cancioneiro utilizado na investigación e na musicoloxía", coincide o director, "en calquera caso recoñece que non pode valorar o impacto desta obra porque a vive moi desde dentro". Como resultado desta relación, "ao longo do tempo foi mudando a nosa percepción do traballo e mais da autora, pero confirmouse a idea de que Dorothé é unha persoa moi xenerosa, que axuda de xeito moi desinteresado e moi humilde. Ao tempo é tamén alguén moi sensible e que se implica moito, con todo o que iso supón", lembra a guionista, que reflexiona sobre os diferentes xeitos nos que a etnomusicóloga suíza se relaciona co país. "Cando fomos a unha aldea con ela, vimos que alí é moi diferente do que era con nós ou con outras persoas con interese polo seu traballo. Cos informantes e os veciños vese mais liberada, é unha persoa diferente".\nMalia ao relativo descoñecemento que existe sobre o Cancioneiro, a obra cumpre en certos contextos un rol de transmisión do patrimonio musical galego. "Vimos que a obra dá para conectar coas xeracións de agora, como foi co caso de Richi, que aparece no documental. Para xente que ao mellor non puido estar directamente cos informantes, este material supón un arquivo en bruto incrible, aínda que a obra pode se facer árida ou difícil de comprender", sinala Tubío. "Cando comezamos a publicar cousas nas redes sobre o documental puxemos O cabaliño, un canto de seitura de Castro Caldelas. Aos poucos chegou ás netas da informante, que non sabían que a súa avoa cantaba, e estiveron a escoitala en bucle toda a tarde". Na mesma liña "pensamos tamén en levar arquivos e imaxes de cada zona nas presentacións que fagamos, nun traballo de devolución do material ao seu lugar. Aí aínda queda moito por facer", engade. Para Gándara o material de Schubarth "serve para lle dar novas formas e que poida chegar á xente de algún xeito. A forma orixinal de transmisión xa non pode ser, pero se non fose por este traballo non teríamos acceso a ela e non se podería coñecer".\nPara alén do propio documental, o proxecto Dorothé na vila conta con abondosas pezas de material extra dispoñible na rede. "Isto estaba xa previsto nun comezo. O filme é divulgativo e non queriamos estendernos moitos a explicar o que é o Cancioneiro", destaca Tubío, "o que publicamos fóra quere servir de contexto. Aí aparece a etnomusicóloga Xulia Feixóo, Xabier Díaz como un intérprete que tamén fixo recollida ou o investigador Xurxo Fernandes".\nCanda a estes vídeos, pódense ver tamén versións estendidas de testemuñas que aparecen no filme. Nesta mesma liña o equipo adianta a súa intención de continuar a publicación de pezas vencelladas ao proxecto. "Queriamos publicar gravacións de xente que nos cantou máis do que sae no documental ou mesmo entrevistas íntegras", un material vai quedar depositado no APOI do Museo do Pobo.\nMalia a esta aposta polo material extra e ás complicacións que foron xurdindo durante a propia filmación, "tivemos unha estrutura clara desde o comezo" aclara Gándara, "logo fomos atopando xente e adaptando cousas. Nun comezo Richi ía ter moito máis protagonismo e gravamos material que non usamos, pero en xeral fomos bastante a tiro fixo. Ao mellor temos 40 horas de material para hora e media de documental, o que está dentro do habitual". Polo momento, a recepción do filme está a ser moi positiva, a transcender o ámbito da tradición. "Vemos que está a gustar a persoas moi distintas, do sector audiovisual e da música tradicional, pero tamén a xente allea a este mundo e ás familias dos informantes que o viron".\nA fin dun tempo\nUnha das reflexións que provoca o documental é que un traballo como o que permitiu elaborar o Cancioneiro é xa imposible de repetir, tanto pola desaparición física daqueles informantes como pola ruptura na transmisión do patrimonio oral. Gándara apunta que "o cambio estaba xa alí cando foi Dorothé. Chegou nun momento límite no que moita xente aínda cantaba pero xa non llo pasaba ás seguintes xeracións, xa se dera esa ruptura". "De feito, xa indicaba os casos nos que había aínda transmisión, dábase conta de que era algo que comezaba a ser difícil atopar", completa Tubío. "Puña de exemplo as mulleres de Avión que se xuntaban para tocar todas as semanas, chamoulle a atención porque xa non era común na altura", continúa o director. "Cando chegamos nós aínda atopamos cousas novas, non sempre de música e baile. Por exemplo Lidia, a neta de Estrela de Regoelle, non aprendeu as cancións da avoa pero conserva o seu xeito de falar". "A nivel musical é complicado atopar algo, e resulta triste", recoñece a coguionista. Malia ao tempo transcorrido, para os documentalistas aínda hai campo no que traballar arredor das persoas que aparecen no Cancioneiro e mesmo a partir da propia obra. "Quedan informantes por visitar. Non fomos a Avión, onde sabemos que hai xente, tampouco miramos moito por Pontevedra. Mesmo en Ordes está María do Arroio", lembra Gándara. "Tamén se podería revisar o traballo desde a etnomusicoloxía, estudar as teorías que propón Dorothé, hai moitas perspectivas polas que tirar".\nEncol da situación e do futuro das recollidas de tradición musical, o dúo apunta que "no documental case non atopamos xente que aínda cantase e estivese afeita a cantar", explica Tubío, que no entanto non desbota a posibilidade de facer novos achados. "Está claro que sempre van quedar cousas. Dorothé mesma di que ir a un sitio nunca é en van, non está de mais voltar aínda que xa se visitase. Pódese ver o que queda e como vai mudando. Paga a pena mesmo que non canten", incide Gándara. "Vemos tamén que compensa preguntar na contorna máis próxima. Moita xente que está ao noso arredor cantaba e non se sabe", explica a guionista. "O noso compañeiro Rubén, do equipo do documental, comezou nisto sen ter vínculo coa música tradicional, e a raíz da experiencia preguntoulle á súa avoa e ela cantoulle. Ao mellor non se van facer xa grandes recollidas pero por preto de nós hai quen lembra e pode cantar".\nFacebook de Dorothé na vila Youtube de Dorothé na vila Listaxe de fondos de Dorothé Schubarth no web do Consello da Cultura Galega Material dixitalizado dos fondos de Schubarth no APOI Colección Schubarth Santamarina no web do APOI Gravacións do Cancioneiro Popular Galego no Mapa Sonoro do Consello da Cultura Galega Traballo de Punto e Volta sobre o Cancioneiro Popular Galego Reportaxe sobre Dorothé na vila en Nós Diario La Voz de Galicia recolle o lanzamento do documental Dorothé na vila en O Salto Dorothé na vila en La Opinión Galicia Confidencial dá conta da estrea do documental sobre Schubarth Reportaxe sobre Dorothé Schubarth con motivo do Premio Honorífico de Músicas ao Vivo (2017) Reportaxe sobre a colleita de música tardicional (2012)\nCancioneiro Popular Galego no web da Fundación Barrié\nReportaxe sobre Dorothé Schubarth con motivo do Premio Honorífico de Músicas ao Vivo (2017)\nReportaxe sobre a colleita de música tardicional (2012)


O 90% dos centros e o 60% do alumnado participaron hoxe con normalidade na primeira parte da avaliación final de 6º de primaria en Galicia | Consellería de Educación, Universidade e Formación Profesional\nO 90% dos centros e o 60% do alumnado participaron hoxe con normalidade na primeira parte da avaliación final de 6º de primaria en Galicia\nO conselleiro de Cultura e Educación cualificou de “moi razoables” estes datos tendo en conta o escenario de chamamento ao boicot e a insubmisión por parte dalgunhas organizacións\nRomán Rodríguez reitera que esta proba non conta para o expediente académico do alumno nin, en ningún caso, se vai establecer ránquing de centros, polo que quen insistiron nestas ideas “deben pedir desculpas”\nInsistiu en que a Consellería -ao realizar estas probas- actúa con responsabilidade e atendendo o mandato democrático establecido nas leis\nOs resultados destas probas serven para detectar eivas tanto nos procesos de ensino coma de aprendizaxe e permiten á Administración e aos centros implementar medidas máis axeitadas para atallar esas carencias e garantir un ensino de calidade e a igualdade de oportunidades de todos os nenos e nenas\nMér, 11/05/2016 - 16:09\nO 90% dos centros e o 60% por cento do alumnado de 6º de Educación Primaria participaron hoxe con normalidade na primeira xornada da avaliación final de Primaria que se establece por primeira vez este ano. Estas porcentaxes son estimacións provisionais segundo os datos facilitados polos equipos directivos e a inspección educativa, unha vez recompilada a información ao respecto centro por centro.\nO conselleiro de Cultura, Educación e Ordenación Universitaria, Román Rodríguez, cualificou de “moi razoables” estes datos, máxime tendo en conta o escenario “de tensión e os chamamentos constantes ao boicot e á insubmisión” por parte de algunhas organizacións durante as últimas semanas; e celebrou que finalmente prevalecera o “sentido común” das familias, que maioritariamente enviaron aos seus fillos e fillas aos centros escolares con total normalidade.\nO titular do departamento de Educación reiterou que os datos obtidos nesta avaliación sirven para detectar carencias e debilidades do sistema educativo, tanto no proceso de ensino coma no de aprendizaxe, e, deste xeito, poder implementar medidas máis axeitadas para corrixir esas debilidades e garantir a igualdade de oportunidades para “que ningún neno nin nena se quede atrás”. Segundo Román Rodríguez “cremos firmemente na igualdade de oportunidades, e todas aquelas medidas que van orientadas a fomentar unha cultura do esforzo e tamén a dispoñer de información para implementar accións que permitan corrixir debilidades, son positivas”.\nEsta avaliación debe entenderse como unha ferramenta metodolóxica máis, que complementa a avaliación continua e que axuda aos centros educativos e ás familias a ter información adicional sobre a evolución dos seus fillos e fillas. E está pensada sobre todo para mellorar o sistema educativo. De feito, o conselleiro lembrou que, a raíz da proba de 3º do ano pasado, a Consellería asinou contratos-programa nun total de 69 centros de Primaria para desenvolver plans de mellora directamente vinculados aos seus resultados en ditas probas, e todos eles dispoñen dun docente externo de apoio.\nNese sentido, o titular de Educación lamenta a “postura egoísta” de determinadas formacións políticas e sindicais “que pensan máis nos seus propios intereses que no beneficio dos alumnos e alumnas” e as “medias verdades” que se encargaron de difundir sobre que se ían facer ránquing e que contaban no expediente. “Dixemos mil e unha vez que non vai haber ránquing -subliñou o conselleiro- e que non computa na nota media do alumno”. Polo que quen insistiron nestas ideas “deben pedir desculpas” porque -engadiu- “ou son inconscientes ou mentían”.\nCoa aplicación destas probas, Román Rodríguez insistiu, por tanto, en que o Goberno galego está actuando con responsabilidade e atendendo ás normas dun estado democrático.